Diari Oficial de la Generalitat Valenciana


Sumari del DOGV 6889, del 25-10-2012 (2012/9555)

Notificació de la sentència dictada en el procediment de divorci contenciós número 720-2011.
--------------------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9555


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment de divorci contenciós número 720-2011. [2012/9555]  
Miracle Micó i Bravo, secretària judicial del Jutjat de Primera Instància i Instrucció número 1 d'Elda, faig saber:  
Que d'acord amb les actuacions de referència, i segons establixen els articles 156.4 i 164 de la Llei d'Enjudiciament Civil, pel present escrit es notifica a Yolanda Velázquez Vázquez la sentència que té l'encapçalament i la dispositiva que, literalment, diuen així:  
  
«Sentència número 110/12.  
Magistrada jutgessa: María del Pilar Marín Rojas.  
Demandant: Antonio Abellán Iniesta.  
Procuradora: Pastor Abad.  
Lletrada: García Marchena, en substitució de Berenguer Sánchez.  
Demandada: Yolanda Velázquez Vázquez, declarada rebel.  
Classe, número i objecte del procediment: juí verbal especial 720/11A sobre divorci contenciós.  
Elda, 13 de juny de 2012.  
  
Antecedents de fet  
Primer. En este Jutjat, el dia 5 de setembre de 2011, entra, per torn de repartiment, la demanda presentada en nom del Sr. Antonio Abellán Iniesta contra la seua esposa, en la qual s'interessa la dissolució del matrimoni per causa de divorci, amb tots els efectes inherents a este pronunciament, sense necessitat d'adoptar cap mesura, ja que el domicili que fou familiar és privatiu i no hi ha fills.  
Segon. Admesa la demanda, es va comunicar a la demandada perquè en el termini de 20 dies es personara i contestara la demanda; i com no ho va fer, es va declarar la seua rebel·lia processal; i es va assenyalar el dia de hui, 13 de juny de 2012, a les 13.00 hores, per a la celebració de la vista; el dia i l'hora mencionats va comparéixer la part actora i no la demandada; la part actora es ratifica en el seu escrit inicial i sol·licita la recepció a prova; així acordat, en va proposar la documental i, una vegada admesa, van quedar les actuacions pendents de sentència.  
Tercer. En les actuacions s'han observat les prescripcions legals.  
  
Dispositiva:   
L'estimació de la demanda presentada per la procuradora Pastor Abad en nom d'Antonio Abellán Iniesta contra Yolanda Velázquez Vázquez i:   
1. Declare la dissolució per causa de divorci del matrimoni contret pels litigants a Santiago de Cuba, el 21 de març de 2007, inscrit en el Registre Civil Central amb tots els efectes legals inherents a esta declaració.  
2. Tot això sense pronunciament respecte a les costes.  
Notifiqueu esta resolució a les parts, i feu-los saber que en contra es pot interposar recurs d'apel·lació davant de l'Audiència Provincal, amb la presentació d'un escrit davant d'este Jutjat en el termini de cinc dies següents a la notificació, i acreditar la constitució d'un depòsit de 50 euros en el compte del Jutjat, amb l'advertència d'inadmissió del recurs.  
Incloeu l'original en el llibre de sentències, perquè hi haja testimoniança d'esta resolució en les actuacions.  
Presenteu un exhort en el registre civil corresponent per a l'anotació en este de la present resolució.  
Esta és la meua sentència, jutjada definitivament en primera instància, que pronuncie, mane i firme».  
  
Elda, 19 de setembre de 2012.- El secretari judicial: Miracle Micó i Bravo.